**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2019. október 10-i rendkívüli ülésére)

**TÁRGY: BUDAI ADRIENN MÁRIA LAKÁSBÉRLETI JOGVISZONYÁNAK MEGHOSSZABBÍTÁSA**

Kiskőrös Város Önkormányzatának (a továbbiakban: Bérbeadó) Képviselő-testülete a 169/2017. számú határozatával bérbe adta, az Önkormányzat tulajdonában lévő, Kiskőrös belterületi 2650/2/A/14 helyrajzi számon nyilvántartott, természetben 6200 Kiskőrös, Luther Márton tér 6. szám IV. emelet 14. ajtószám alatt lévő 54 négyzetméter alapterületű komfortos lakást Budai Adrienn Mária (a továbbiakban: Bérlő) részére 2017. október 26. napjától 2019.október 25. napjáig 2 éves időtartamra. A Bérbeadó az EFOP-1.2.11-16-2017-00054 azonosítószámú „Fészekrakó” program keretében a fenti ingatlanban teljes körű építési beruházást valósít meg. Az ingatlanban történő felújítási munkákra tekintettel Bérbeadó a Bérlő részére felajánlotta és a Bérlő elfogadta az Önkormányzat tulajdonában lévő, Kiskőrös belterületi 3044 helyrajzi számon nyilvántartott 55 négyzetméter alapterületű, természetben 6200 Kiskőrös, Nagy Imre tér 1. szám alatt lévő 1 szoba, 1 nappali-konyha, 1 előszoba, 1fürdőszoba, 1 WC, 1 éléskamra, 1 tároló, helyiségekből álló összkomfortos lakást a Képviselő-testület által jóváhagyott lakásbérleti jogviszony időtartamára.

Budai Adrienn Mária 2019. szeptember 19. napján kérelmet nyújtott be lakásbérleti jogviszonya meghosszabbítása iránt, mivel lakásproblémáját önhibáján kívül továbbra sem tudja megoldani, anyagi helyzete jelenleg nem teszi lehetővé saját tulajdonú lakás megvásárlását valamint piaci alapú albérlet fizetését, fenntartását.

Kérelmező 2016-tól a Kiskőrösi Bem József Általános Iskola pedagógusa tanítói munkakörben, de mellette óvodások úszásoktatásban is részt vesz. Egyedül neveli egy kiskorú gyermekét, aki a Kiskőrösi Bem József Általános Iskola tanulója. Kiskőrösön jól beilleszkedtek, a várost nagyon megszerették.

Az intézmény főigazgatója támogatja kérelmét, az iskola elismert pedagógusa, az óvodai úszóoktatást lelkiismeretesen végzi a kiskőrösi gyermekek és szülők elégedettségére és örömére.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - *a Képviselő-testület a lakásbérleti jogviszonyt – különösen indokolt esetben – legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette*.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe, a 6200 Kiskőrös, Nagy Imre tér 1. szám alatti 1 szoba, 1 nappali- konyha, 1 előszoba, 1 fürdőszoba, 1 WC, 1 éléskamra, 1 tároló helyiségekből álló 55 négyzetméteralapterületű összkomfortos lakást Budai Adrienn Mária részére 2 éves időtartamra, de legfeljebb a Kiskőrösi Bem József Általános Iskolánál fennálló közalkalmazotti jogviszonya időtartamára.

**Kiskőrös, 2019. október 8.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember-ellátottságának biztosítására az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet 6. § (1) bekezdése értelmében Kiskőrös Város Önkormányzatának üzleti vagyonát képező Kiskőrös belterületi 3044 helyrajzi számon nyilvántartott, természetben 6200 Kiskőrös, Nagy Imre tér 1. szám alatti, 1 szoba, 1 nappali-konyha, 1 előszoba, 1 fürdőszoba, 1 WC, 1 éléskamra, 1 tároló helyiségekből álló 55 négyzetméteralapterületű összkomfortos lakásra vonatkozóan a bérleti jogviszony Budai Adrienn Mária részére 2 éves időtartamra, de legfeljebb a Kiskőrösi Bem József Általános Iskolánál fennálló közalkalmazotti jogviszonya időtartamára meghosszabbításra kerüljön.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal